b'\n_START_ARTICLE_\nIlgrof\n_START_PARAGRAPH_\nIlgrof eller Ilgrov er navnet p\xc3\xa5 en tidligere landsby og et sogn p\xc3\xa5 den forhenv\xc3\xa6rende nordfrisiske \xc3\xb8 Strand, som gik under i stormfloden 1634. Byen skal allerede v\xc3\xa6re g\xc3\xa5et under i Manddrunkningen i 1362, men blev senere genbygget igen. Den tabte by l\xc3\xa5 syd\xc3\xb8st for Buphever og nord for Rungholt-bugten i Pelvorm Herred, nu beliggende mellem \xc3\xb8erne Pelvorm og Nordstrandmose ved N\xc3\xb8rre Hever i Vadehavet._NEWLINE_Ilgrof blev f\xc3\xb8rste gang n\xc3\xa6vnt i 1462. Stednavnet betyder igle-grav. Der findes ogs\xc3\xa5 skrivem\xc3\xa5de Igrof. Ved stormfloden i 1634 omkom her 288 memesker. To vindm\xc3\xb8ller samt kirkens klokket\xc3\xa5rn bortrevedes af b\xc3\xb8lgerne. Ilgrof Kirke blev nedbrudt fire \xc3\xa5r senere. Kirkens alter og pr\xc3\xa6dikestol kom senere til Pelvorm, klokken til hallig Hoge.'